Atmosfääriõhu kaitse seaduse ja karistusregistri seaduse muutmise seaduse eelnõu seletuskirja

Lisa 3

Rakendusaktide kavandid

KAVAND

2025

VABARIIGI VALITSUS

MÄÄRUS

**Vabariigi Valitsuse 9. detsembri 2016. aasta**

**määruse nr 143 „Fluoritud kasvuhoonegaaside käitlemise ja aruandluse kord, aruannete vormid ning käitlemise kohta andmeid koondavate asutuste loetelu“ muutmine**

Määrus kehtestatakse atmosfääriõhu kaitse seaduse § 206 lõike 6 alusel.

Vabariigi Valitsuse 9. detsembri 2016. aasta määruses nr 143 „Fluoritud kasvuhoonegaaside käitlemise ja aruandluse kord, aruannete vormid ning käitlemise kohta andmeid koondavate asutuste loetelu“ tehakse järgmised muudatused:

**1**) paragrahvi 1 tekst muudetakse ja sõnastatakse järgmiselt:

„Turustamine käesoleva määruse tähenduses on fluoritud kasvuhoonegaaside Eesti Vabariigis esmakordselt teistele isikutele tasu eest või tasuta tarnimine või kättesaadavaks tegemine.“;

**2)** paragrahvi 2 tekstis asendatakse tekstiosa „Euroopa Parlamendi ja nõukogu määruses (EL) 517/2014“ tekstiosaga „Euroopa Parlamendi ja nõukogu määruses (EL) 2024/573“;

**3)** paragrahvi 4 lõikes 2 ja § 5 lõikes 2 asendatakse sõna "Maanteeamet" sõnaga "Transpordiamet";

**4)** paragrahvi 5 lõikes 6 asendatakse tekstiosa „kasutuse käigus tekkinud ainekao kohta“ tekstiosaga „aruandeaastal hooldustel lisatud fluoritud kasvuhoonegaaside kohta“;

**5)** paragrahvi 5 lõike 7 esimeses lauses asendatakse tekstiosa „raudteeveo-ettevõtja“ tekstiosaga „raudtee-ettevõtja“;

**6)** paragrahvi 5 lõike 7 teises lauses asendatakse tekstiosa „kasutuse käigus tekkinud ainekadu“ tekstiosaga „aruandeaastal hooldustel lisatud fluoritud kasvuhoonegaaside kogused“;

**7)** paragrahvi 5 lõigetes 1–8 asendatakse tekstiosa “iga aasta 20. juuniks“ tekstiosaga „iga aasta 20. aprilliks“.;

**8)** paragrahvi 5 täiendatakse lõikega 71 järgmises sõnastuses:

„(71) Elektrijaotla omanik, kelle valduses on väävelheksafluoriidi (edaspidi *SF6*) sisaldav pingejaotla, esitab Kliimaministeeriumile iga aasta 20. aprilliks lisas 8 kehtestatud vormil aruande kõikides tema valduses olevate alajaamade pingejaotlates sisalduva SF6 koguse, uutesse ja renoveeritud pingejaotlatesse lisatud SF6 koguse, hoolduse käigus lisatud SF6 koguse, laos uuesti kasutuselevõtu ootel olevates seadmetes sisalduva SF6 koguse, seadmetest kokku kogutud SF6 koguse ning kokku kogutud ja jäätmekäitlejale üle antud või omanikule edasiseks kasutamiseks jäetud SF6 koguste kohta.“;

**9)** paragrahvi 5 lõige 8 muudetakse ja sõnastatakse järgmiselt:

„(8) Aruanded esitatakse Kliimaministeeriumile elektroonilisel kujul digiallkirjastatuna või allkirjastatuna paberil posti teel.“;

**10)** Määruse lisad 3, 6 ja 7kehtestatakse uues sõnastuses (lisatud).

**11)** Määrust täiendatakse lisaga 8 elektrijaotlate kohta (lisatud).

**12)** Määrus jõustub 2026. aasta 1. jaanuaril.

Andres Sutt

Energeetika- ja keskkonnaminister Marten Kokk

Kantsler

Vabariigi Valitsuse 09.12.2016 määruse nr 143

„Fluoritud kasvuhoonegaaside käitlemise ja aruandluse kord,

aruannete vormid ning käitlemise kohta andmeid koondavate

asutuste loetelu“

Lisa 3

(Vabariigi Valitsuse .... määruse nr .... sõnastuses)

KAVAND

**Aruanne Eesti Vabariigis turustatud fluoritud kasvuhoonegaaside koguste kohta**

**Esitaja andmed:**

|  |  |
| --- | --- |
| Ärinimi |  |
| Registrikood |  |
| Aadress |  |

|  |  |
| --- | --- |
| Aasta, mille kohta andmed esitatakse |  |

|  |  |  |
| --- | --- | --- |
| **Fluoritud kasvuhoonegaasid** | **Tehasepuhtusega**  **(kogus, kg)** | **Taasväärtustatud[[1]](#footnote-1)**  **(kogus, kg)** |
| R-134a |  |  |
| R-407C |  |  |
| R-410A |  |  |
| R-404A |  |  |
| R-427A |  |  |
| R-422D |  |  |
| R-507 |  |  |
| R-448A |  |  |
| R-449A |  |  |
| R-452A |  |  |
| HFC-32 |  |  |
| HFC-152a (R-152a) |  |  |
| HFC-227ea (FM-200 |  |  |
| FS49(C2) |  |  |
| HFC-125 (FE-25) |  |  |
| SF6 |  |  |
| PFC-d (täpsustada, milline PFC) |  |  |
| HFC-1234yf (HFO-1234yf) |  |  |
| NF3 |  |  |

*Vajaduse korral lisage ridu uute ainetega.*

Kinnitan, et olen selle äriühingu volitatud esindaja ning olen esitatavat teavet isiklikult

kontrollinud.

Kogu esitatav teave on minule teadaolevalt tõene, täpne ja täielik.

Ees- ja perekonnanimi ...................................................…………………

Ametikoht ………………………………………………………………..

Telefon ...................................................…………………………………

E-posti aadress ...........................................................................................

Esitamise kuupäev (pp.kk.aaaa) ................................................................

Allkiri …………………………………………………………………….

Vabariigi Valitsuse 09.12.2016 määruse nr 143

„Fluoritud kasvuhoonegaaside käitlemise ja aruandluse kord,

aruannete vormid ning käitlemise kohta andmeid koondavate

asutuste loetelu“

Lisa 6

(Vabariigi Valitsuse .... määruse nr .... sõnastuses)

KAVAND

**Aruanne Eesti Vabariigi lipu all sõitvatel laevadel paiknevate fluoritud kasvuhoonegaase sisaldavate seadmete kohta**

**Esitaja andmed:**

|  |  |
| --- | --- |
| Ärinimi |  |
| Registrikood |  |
| Aadress |  |

Andmed ……….. aasta 31. detsembri seisuga[[2]](#footnote-2)

|  |  |  |  |  |  |  |  |
| --- | --- | --- | --- | --- | --- | --- | --- |
| Käigus olnud laeva nimi | Ehitusaasta | Laeva seadmetes kasutusel oleva fluoritud kasvuhoonegaasi tüüp[[3]](#footnote-3) | Laeva seadmetes sisalduva fluoritud kasvuhoonegaasi kogus, kg | Aruandeaastal hooldustel lisatud fluoritud kasvuhoonegaasi kogus, kg | | | Kasutusala (näiteks jahutus- ja kliimaseadmed või tuletõrjeseadmed) |
| Tehasepuhtusega | | Ringlusse võetud[[4]](#footnote-4) või taasväärtustatud[[5]](#footnote-5) |
| Näide: *„Tarmo“* | *1997* | *R-134 a* | *45* | *5* |  | | *kliimaseadmed* |
|  |  | *R-404 a* | *178* | *10* |  | | *jahutusseadmed* |
|  |  | *HFC-227ea (FM-200)* | *60* | *0* |  | | *tuletõrjeseadmed* |
|  |  | *HFC-23 (FE-13)* |  |  |  | | *tuletõrjeseadmed* |
|  |  | *FS49C2* |  |  |  | | *tuletõrjeseadmed* |
| *Näide: „Minni“* | *1990* | *HFC-23 (FE-13)* |  |  |  | | *tuletõrjeseadmed* |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |
|  |  |  |  |  |  | |  |

*Vajaduse korral lisada ridu.*

Kinnitan, et olen laeva reeder (meresõiduohutuse seaduse tähenduses) ning olen esitatavat teavet isiklikult kontrollinud. Kogu esitatav teave on minule teadaolevalt tõene, täpne ja täielik.

Ees- ja perekonnanimi ...................................................…………………

Ametikoht ……………………………………………………………….

Telefon ...................................................…………………………………

E-posti aadress ........................................................................................…

Esitamise kuupäev (pp.kk.aaaa) .................................................................

Allkiri …………………………………………………………………….

Vabariigi Valitsuse 09.12.2016 määruse nr 143

„Fluoritud kasvuhoonegaaside käitlemise ja aruandluse kord,

aruannete vormid ning käitlemise kohta andmeid koondavate

asutuste loetelu“

Lisa 7

(Vabariigi Valitsuse .... määruse nr .... sõnastuses)

KAVAND

**Aruanne fluoritud kasvuhoonegaase sisaldavate seadmetega varustatud raudteeveeremi kohta**

**Esitaja andmed:**

|  |  |
| --- | --- |
| Ärinimi |  |
| Registrikood |  |
| Aadress |  |

Andmed ……….. aasta 31. detsembri seisuga[[6]](#footnote-6)

|  |  |  |  |  |  |  |
| --- | --- | --- | --- | --- | --- | --- |
| Raudteeveeremi liik | Arv | Fluoritud kasvuhoone-gaasi tüüp[[7]](#footnote-7) | Raudteeveeremis kasutusel oleva fluoritud kasvuhoonegaasi kogus, kg | Aruandeaastal hooldustel lisatud fluoritud kasvuhoonegaasi kogus, kg | | Kasutusala (näiteks jahutus- ja kliimaseadmed või tuletõrjeseadmed) |
| Tehasepuhtusega | Ringlusse võetud[[8]](#footnote-8) või taasväärtustatud[[9]](#footnote-9) |
| Restoranvagunid |  |  |  |  |  |  |
| Kupeevagunid |  |  |  |  |  |  |
| Istevagunid |  |  |  |  |  |  |
| Vedurid |  |  |  |  |  |  |
| *Kui on veel muid raudteeveeremi liike, siis andmed ka nende kohta* |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*Vajaduse korral lisada ridu.*

Kinnitan, et olen raudtee-ettevõtja (raudteeseaduse tähenduses) ning olen esitatavat teavet isiklikult kontrollinud. Kogu esitatav teave on minule teadaolevalt tõene, täpne ja täielik.

Ees- ja perekonnanimi ...................................................………………

Ametikoht ……………………………………………………………..

Telefon ...................................................………………………………

E-posti aadress .......................................................................................

Esitamise kuupäev (pp.kk.aaaa) ............................................................

Allkiri ………………………………………………………………….

Vabariigi Valitsuse 9. detsembri 2016. aasta

määruse nr 143 „Fluoritud kasvuhoonegaaside käitlemise ja aruandluse kord, aruannete vormid ning käitlemise kohta

andmeid koondavate asutuste loetelu“ muutmine

lisa 8

(Vabariigi Valitsuse .... määruse nr .... sõnastuses)

KAVAND

**Aruanne pingejaotlates sisalduva SF6 kohta**

|  |  |
| --- | --- |
| **Esitaja andmed** (ärinimi) | …… |
| Registrikood | ……. |
| Aadress | …….. |
| Aruandluse aasta[[10]](#footnote-10) | …… |

**1. Kasutusel olevad pingejaotlad**

| **Kõrgepingeseade või madalpingeseade** | **Jaotlate arv** | **Pingejaotlates sisalduv SF6 kogus kokku, kg** | **Hooldustel pingejaotlatesse juurde lisatud SF6 kogus, kg** | **Pingejaotlatest demonteerimisel kokku kogutud SF6 kogus, kg** | **Kokku kogutud gaasi kogus, mis jäeti pingejaotla valdajale, kg** | **Kokku kogutud SF6 kogus, mis viidi hävitamisele (märkida jäätmekäitluskoht ja kogus, kg)** |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*Vajaduse korral lisada tabelitesse ridu juurde.*

**2. Laos olevad uuesti kasutuselevõttu ootel olevad seadmed** (milles on SF6 sees)

| **Kõrgepingeseade või madalpingeseade** | **Jaotlate arv** | **Pingejaotlates sisalduv SF6 kogus kokku, kg** |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |

**3. Uued või renoveeritud pingejaotlad**

| **Kõrgepingeseade või madalpingeseade** | **Jaotlate arv** | **Pingejaotlates sisalduv SF6 kogus kokku, kg** |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Kinnitan, et olen esitatavat teavet isiklikult kontrollinud. Kogu esitatav teave on minule teada olevalt tõene, täpne ja täielik.

Ees- ja perekonnanimi: ……

Ametikoht: ……

Telefon: ……..

E-posti aadress: …….

Esitamise kuupäev: …….

Allkiri ………………………………………

KAVAND

ENERGEETIKA- JA KESKKONNAMINISTER

MÄÄRUS

**Keskkonnaministri 16. detsembri 2016. aasta määruse nr 70 „Fluoritud kasvuhoonegaase sisaldava toote,**

**seadme ja süsteemi käitlemise loa taotlemise**

**ja muutmise täpsustatud kord,**

**käitlemisloa taotluse ja käitlemisloa**

**täpsustatud nõuded“ muutmine**

Määrus kehtestatakse atmosfääriõhu kaitse seaduse § 202 alusel.

Keskkonnaministri 16. detsembri 2016. aasta määruses nr 70 „Fluoritud kasvuhoonegaase või nende alternatiive sisaldava toote, seadme ja süsteemi käitlemise loa taotlemise ja muutmise täpsustatud kord, käitlemisloa taotluse andmekooseis“ tehakse järgmise muudatused:

**1**) paragrahvi 1 lõike 1 tekst muudetakse ja sõnastatakse järgmiselt:

„(1) Fluoritud kasvuhoonegaase või Euroopa Parlamendi ja nõukogu määruse (EL) 2024/573 II lisa 1. jaos nimetatud fluoritud kasvuhoonegaase või süsihappegaasi (CO2), ammoniaaki (NH3) või süsivesinikke (HC) sisaldavate või nende sisaldamise võimalusega paiksete külmutus- ja kliimaseadmete ning soojuspumpade, orgaanilise Rankine’i ringprotsessi põhimõttel töötavate seadmete, külmikveokite ja -haagiste külmutusseadmete või külmikkergsõidukite, konteinerite, sealhulgas külmutuskonteinerite ja rongivagunite külmutusseadmete käitlemisega tegelev isik esitab loa andjale käitlemisloa taotluse käesoleva määruse lisas 1 nõutud andmetega.“;

**2)** paragrahvi 1 lõike 3 tekst muudetakse ja sõnastatakse järgmiselt:   
„(3) Fluoritud kasvuhoonegaase või Euroopa Parlamendi ja nõukogu määruses (EL) 2024/573 II lisa 1. jaos nimetatud fluoritud kasvuhoonegaase või NOVEC-i ehk perfluoro(2-metüül-3-pentanooni), trifluorojodometaani (trifluorometüüljodiidi), 2-bromo-3,3,3-trifluoroprop-1-eeni (2-BTP) sisaldavate või nende sisaldamise võimalusega paiksete tuletõrjeseadmete käitlemisega tegelev isik esitab loa andjale käitlemisloa taotluse käesoleva määruse lisas 2 nõutud andmetega.“;

**3)** paragrahvi 2 tekst muudetakse ja sõnastatakse järgmiselt:

**„**(1) Fluoritud kasvuhoonegaase sisaldavate või süsihappegaasi (CO2), ammoniaaki (NH3) või süsivesinikke (HC) või nende sisaldamise võimalusega paiksete külmutus- ja kliimaseadmete ning soojuspumpade, orgaanilise Rankine’i ringprotsessi põhimõttel töötavate seadmete, külmikveokite ja -haagiste külmutusseadmete või külmikkergsõidukite, konteinerite, sealhulgas külmutuskonteinerite ja rongivagunite külmutusseadmete käitlemisega tegeleva isiku käitlemisloale märgitakse olenevalt loa taotleja rakendatavate töötajate pädevusest ning töövahenditest ja -meetoditest, kui suure ainekogusega seadmeid käitlemisloa omaja (edaspidi loa omaja) käidelda tohib:

1) kuni kolm kilogrammi või hermeetiliselt suletud ja vastavalt märgistatud seadmete puhul kuni kuus kilogrammi fluoritud kasvuhoonegaase sisaldavad või nende sisaldamise võimalusega paiksed külmutus- ja kliimaseadmed ja soojuspumbad;

2) fluoritud kasvuhoonegaase sisaldavad või nende sisaldamise võimalusega paiksed külmutus- ja kliimaseadmed ning soojuspumbad, olenemata nendes seadmetes sisalduvast fluoritud kasvuhoonegaasi kogusest.

(2) Fluoritud kasvuhoonegaase või Euroopa Parlamendi ja nõukogu määruse (EL) 2024/573 II lisa 1. jaos nimetatud fluoritud kasvuhoonegaase või süsihappegaasi (CO2), ammoniaaki (NH3) või süsivesinikke (HC) sisaldavate või nende sisaldamise võimalusega paiksete külmutus- ja kliimaseadmete ning soojuspumpade, orgaanilise Rankine’i ringprotsessi põhimõttel töötavate seadmete, külmikveokite ja -haagiste külmutusseadmete või külmikkergsõidukite, konteinerite, sealhulgas külmutuskonteinerite ja rongivagunite külmutusseadmete käitlemisega tegeleva isiku käitlemisloale märgitakse olenevalt taotletavatest käitlemistoimingutest, loa taotleja käsutuses olevate töötajate pädevusest ning töövahenditest ja -meetoditest üks, mitu või kõik järgmised käitlemistoimingud:

1) paigaldamine;

2) remont, hooldamine ja teenindamine;

4) lekkekontroll, mis sisaldab jahutuskontuuri avamist;

5) lekkekontroll, mis ei sisalda jahutuskontuuri avamist;

6) aine kogumine;

7) seadmete kasutuselt kõrvaldamine.

(3) Fluoritud kasvuhoonegaase või Euroopa Parlamendi ja nõukogu määruses (EL) 2024/573 II lisa 1. jaos nimetatud fluoritud kasvuhoonegaase või NOVEC-i ehk perfluoro(2-metüül-3-pentanooni), trifluorojodometaani (trifluorometüüljodiidi), 2-bromo-3,3,3-trifluoroprop-1-eeni (2-BTP)sisaldavate või nende sisaldamise võimalusega paiksete tuletõrjeseadmete käitlemisega tegeleva isiku käitlemisloale kantakse käitlemistoimingutena nimetatud tuletõrjeseadmete paigaldamine, remont, hooldamine, teenindamine, lekkekontrolli tegemine ja fluoritud kasvuhoonegaasi kogumine neist seadmetest ja kasutamiselt kõrvaldamine.

(4) Fluoritud kasvuhoonegaase või käesoleva määruse paragrahvis 1 lõikes 1 ja lõikes 3 nimetatud alternatiive sisaldavate või nende sisaldamise võimalusega paiksete külmutus- ja kliimaseadmete ning soojuspumpade orgaanilise Rankine’i ringprotsessi põhimõttel töötavate seadmete, külmikveokite ja -haagiste külmutusseadmete või külmikkergsõidukite, konteinerite, sealhulgas külmutuskonteinerite ja rongivagunite külmutusseadmete või tuletõrjeseadmete käitlemisloa taotlust menetledes lähtub loa andja järgmistest eeldustest:

1) fluoritud kasvuhoonegaase või käesoleva määruse paragrahvis 1 lõikes 1 ja lõikes 3 nimetatud alternatiive sisaldavate või nende sisaldamise võimalusega paiksete külmutus- ja kliimaseadmete ning soojuspumpade, orgaanilise Rankine’i ringprotsessi põhimõttel töötavate seadmete, külmikveokite ja -haagiste külmutusseadmete või külmikkergsõidukite, konteinerite, sealhulgas külmutuskonteinerite ja rongivagunite külmutusseadmete seadmete käitlemisega tegeleva isiku üks töötaja teeb taotletavaid käitlemistoiminguid kuni 1900 töötundi aastas;

2) fluoritud kasvuhoonegaase sisaldavate või nende sisaldamise võimalusega paiksete paiksete külmutus- ja kliimaseadmete ning soojuspumpade, orgaanilise Rankine’i ringprotsessi põhimõttel töötavate seadmete, külmikveokite ja -haagiste külmutusseadmete või külmikkergsõidukite, konteinerite, sealhulgas külmutuskonteinerite ja rongivagunite külmutusseadmete seadmete käitlemisega tegeleva isiku töötaja teeb kuni 100 fluoritud kasvuhoonegaasi sisaldava toote, seadme või süsteemi lekkekontrolli aastas;

3) fluoritud kasvuhoonegaase või käesoleva määruse paragrahvis 1 lõikes 1 ja lõikes 3 nimetatud alternatiive sisaldavate või nende sisaldamise võimalusega paiksete külmutus- ja kliimaseadmete ning soojuspumpade, orgaanilise Rankine’i ringprotsessi põhimõttel töötavate seadmete, külmikveokite ja -haagiste külmutusseadmete või külmikkergsõidukite, konteinerite, sealhulgas külmutuskonteinerite ja rongivagunite külmutusseadmete seadmete või tuletõrjeseadmete käitlemisega tegeleva isiku ühe töötaja kohta peab loa taotlejal olema lisas 1 nimetatud tööriistad.

(5) Käesoleva paragrahvi lõikes 4 täpsustatud nõudeid tuleb järgida ka pärast käitlemisloa väljastamist kogu tegevusloa kehtimise ajal.“.

**4)** Määruse lisad 1 ja 2kehtestatakse uues sõnastuses (lisatud).

**5)** Määrus jõustub 2026. aasta 1. jaanuaril.

Andres Sutt

Energeetika- ja keskkonnaminister Marten Kokk

Kantsler

„Fluoritud kasvuhoonegaase sisaldava toote, seadme ja süsteemi käitlemisloa taotlemise ja muutmise täpsustatud kord ning käitlemisloa taotluse ja käitlemisloa täpsustatud nõuded ja andmekooseis“

Lisa 1

(Energeetika- ja keskkonnaministri ... määruse nr ... sõnastuses)

KAVAND

**Fluoritud kasvuhoonegaase või Euroopa Parlamendi ja nõukogu määruse (EL) 2024/573 II lisa 1. jaos nimetatud fluoritud kasvuhoonegaase või süsihappegaasi (CO2), ammoniaaki (NH3) või süsivesinikke (HC) sisaldavate või nende sisaldamise võimalusega paiksete külmutus- ja kliimaseadmete ning soojuspumpade, orgaanilise Rankine’i ringprotsessi põhimõttel töötavate seadmete, külmikveokite ja-haagiste külmutusseadmete või külmikkergsõidukite, konteinerite, sealhulgas külmutuskonteinerite ja rongivagunite külmutusseadmete käitlemisega tegeleva isiku käitlemisloa taotlus**

**1. Loa taotleja üld- ja kontaktandmed**

1.1.1 ärinimi

1.1.2 registrikood

1.1.3 postiaadress

1.1.4 telefon

1.1.5 veebileht

1.1.6 e-posti aadress

1.1.7 kontaktisik

1.1.8 tegevusala EMTAK-kood ja nimetus

1.2 tütarettevõte – andmed täidetakse, kui ettevõtja soovib tegevusluba kasutada ka Eesti tütarettevõte tegevuses

1.2.1 ärinimi

1.2.2 registrikood

1.2.3 aadress

1.3 välisettevõtja – andmed täidetakse, kui ettevõtja soovib tegevusluba kasutada ka tütarettevõtja tegevuses

1.3.1 ärinimi

1.3.2 registrikood

1.3.3 riik

1.3.4 aadress

1.3.5 telefon(id)

1.3.6 veebileht

1.3.7 e-post

**2. Andmed loa taotleja taotletavate käitlemistoimingute ja aine koguse kohta**

2.1 Aine, millele luba taotletakse - fluoritud kasvuhoonegaas, süsihappegaas (CO2), ammoniaak (NH3) või süsivesinikud (HC))

2.2 tegevuse valdkond: paiksed külmutusseadmed

2.2.1 paiksed kliimaseadmed ja soojuspumbad

2.2.3 paiksed orgaanilise Rankine’i ringprotsessi põhimõttel töötavad seadmed

2.2.4 külmikveokite ja -haagiste külmutusseadmed

2.2.5 külmikkergsõidukite, konteinerite, sealhulgas külmutuskonteinerite ja rongivagunite külmutusseadmed

2.3 käitlemistoimingud, millele luba taotletakse: paigaldamine, parandamine, hooldus või teenindus ja kasutuselt kõrvaldamine, lekkekontroll ja aine kokkukogumine

2.4 koguselised piirangud (kui on).

**3. Andmed loa taotleja rakendatavate töötajate ja töömahu kohta**

3.1 andmed töötajate kohta, keda loa taotleja kokkuleppe alusel oma töös rakendab ja kes omavad Eestis antud erialast kutse- või osakutsetunnistust või Euroopa Liidu teises liikmesriigis Euroopa Komisjoni rakendusmääruse (EL) 2024/2215 kohaselt antud töötaja sertifikaati ning töötajate ja luba taotleva ettevõtja töötundide arv aastas (1900 inimese kohta)

3.1.1 kategooria Euroopa Komisjoni rakendusmääruse (EL) nr 2015/2067 või 2024/2215 järgi

3.1.2 ees- ja perekonnanimi

3.1.3 isikukood

3.1.4 kutse-, osakutsetunnistuse või sertifikaadi number

3.1.5 kutse- või osakutsetunnistuse või sertifikaadi andnud asutus, Euroopa Liidu teise liikmesriigi nimetus ja sertifikaadi andnud asutus

3.1.6 töötundide arv aastas (kokku isiku kohta).

**4. Loa taotleja planeeritava tegevuse kirjeldus**

4.1 eeldatava töömahu hinnang.

**5. Loa taotleja valduses olevad töövahendid ja -meetodid**

**5.1 Fluoritud kasvuhoonegaaside tööriistad-töövahendid**

|  |  |  |  |
| --- | --- | --- | --- |
| **Töövahendi nimetus** | **Nõutav mõõtetäpsus** | **Töövahendi kontrollimise sagedus** | **Töövahendite arv***(tk*)  *töötaja kohta on vajalik vähemalt komplekt seadmeid* |
| 1) Elektrooniline lekkedetektor | Lekete avastamine täpsusega 5 g/a | Vajaduse korral, kuid vähemalt 1 kord aastas | 1 tk isiku kohta |
| 2) Lekkeotsingul kasutatav vahukomplekt |  |  | 1 tk isiku kohta |
| 3) Peeglite komplekt |  |  | 1 tk isiku kohta |
| 4) Külmaaine kogumisseadmed  (mehhaanilised või elektrilised) |  | Vajaduse korral, kuid vähemalt  1 kord aastas | 1 tk isiku kohta |
| 5) Külmaaine korduskasutusega mahutite komplekt (komplekti kuulub kogumismahuti ja puhvermahuti) |  | Vajaduse korral, kuid vähemalt  1 kord aastas | 1 tk isiku kohta |
| 6) Ühendusvoolikud kogumisseadme hermeetiliseks ühendamiseks tühjendatava seadmega |  | Vajaduse korral, kuid vähemalt 1 kord aastas | 1 tk isiku kohta |
| 7) Manomeeter | Täpsus +/– 10% | Vajaduse korral, kuid vähemalt  1 kord aastas, võrrelda referentsmanomeetriga | 1 tk isiku kohta |
| 8) Kaal | Täpsus +/– 20 g | Vajaduse korral, kuid vähemalt  1 kord aastas, võrrelda referentskaaluga | 1 tk isiku kohta |
| 9) Survestamis- ja vakumeerimisseadmed | Lõppsurve/rõhk  2 mbar  +20 ºC juures | Vajaduse korral, kuid vähemalt  1 kord aastas | 1 tk isiku kohta |
| 10) Vaakummeeter | Skaala  /= 1 mbar | Vajaduse korral, kuid vähemalt  1 kord aastas | 1 tk isiku kohta |
| 11) Ampertangid | Täpsus +/– 5% | Vajaduse korral, kuid vähemalt  1 kord aastas | 1 tk isiku kohta |
| 12) Kontakttermomeeter | Täpsus +/– 0,25 K | Vajaduse korral, kuid vähemalt  1 kord aastas, võrrelda referents-termomeetriga | 1 tk isiku kohta |
| 13) Ventiilivõtmed |  |  | 1 tk isiku kohta |
| **14) Isikukaitsevahendid** |  |  | Kõike 1 tk isiku kohta |
| Kaitseprillid |  |  |  |
| Kaitsekindad |  |  |  |
| Kaasaskantav gaasiandur |  |  |  |
| Väike silmaloputuspudel - naatriumkloriidilahus 0,9 % |  |  |  |

5.1.1 Loa taotleja töömeetodite kirjeldused **–** kirjeldada, kuidas tagatakse fluoritud kasvuhoonegaaside nõuetekohane käitlemine ja välditakse selle atmosfääri paiskumine, sh kirjeldada märgistamist, nõuetekohast kokku kogumist ja mahutite hoiustamist.

**5.2 Süsivesinike tööriistad-töövahendid**

|  |  |  |  |
| --- | --- | --- | --- |
| **Töövahendi nimetus** | **Nõutav mõõtetäpsus** | **Töövahendi kontrollimise sagedus** | **Töövahendite arv** |
| 1) CO2-le sobilik elektrooniline lekkedetektor | Lekete avastamine täpsusega 5 g/a | Vajaduse korral, kuid vähemalt 1 kord aastas | 1 tk isiku kohta |
| 2) Lekkeotsingul kasutatav vahukomplekt |  |  | 1 tk isiku kohta |
| 3) Peeglite komplekt |  |  | 1 tk isiku kohta |
| 4) CO2-le sobilik ühendusvoolikute ja manomeetrite komplekt | 200 bari, kollane voolik 41 bari | Vajaduse korral, kuid vähemalt 1 kord aastas | 1 komplekt isiku kohta |
| 5) Kaal | Täpsus +/– 20 g | Vajaduse korral, kuid vähemalt  1 kord aastas, võrrelda referentskaaluga | 1 tk isiku kohta |
| 6) Surve katsetamiseks rõhu alandamise reduktor | Rõhk  200 bar | Vajaduse korral, kuid vähemalt  1 kord aastas | 1 tk isiku kohta |
| 7) Vaakumpump | 270 pascalit |  | 1 tk isiku kohta |
| 8) Vaakummeeter | Skaala  /= 1 mbar | Vajaduse korral, kuid vähemalt  1 kord aastas | 1 tk isiku kohta |
| 9) Ampertangid | Täpsus +/– 5% | Vajaduse korral, kuid vähemalt  1 kord aastas | 1 tk isiku kohta |
| 10) Kontakttermomeeter | Täpsus +/– 0,25 K | Vajaduse korral, kuid vähemalt  1 kord aastas, võrrelda referents-termomeetriga | 1 tk isiku kohta |
| 11) Ventiilivõtmed |  |  | 1 tk isiku kohta |
| 12) Torutööriistad: ketasnuga-torulõikur, toruotsapuhastaja, torule koonusotsa pressija, spetsiaalsed messingist puhastusharjad |  |  | 1 komplekt isiku kohta |
| 13) Jootekomplekt kõvajoodiste teostamiseks |  |  | 1 ettevõtte kohta |
| 14) Isikukaitsevahendid:  - kaitseprillid  -kaitsekindad  -kaasaskantav CO2 detektor  -sobivad tööriided  - torke- ja õlikindlad jalanõud  - esmaabikomplekt |  |  |  |

5.2.1 Loa taotleja töömeetodite kirjeldused - Kirjeldada, milliste meetoditega tagatakse süsihappegaasi nõuetekohane käitlemine, sh kuidas välditakse kuivjää tekkimist, lämbumisohtu jms ohutusnõuded.

5.3.1 Loa taotleja töömeetodite kirjeldused **-** Kirjeldada, milliste meetoditega tagatakse süsihappegaasi nõuetekohane käitlemine, sh kuidas välditakse kuivjää tekkimist, lämbumisohtu jms ohutusnõuded.

5.4 **Ammoniaagi tööriistad-töövahendid**

|  |  |  |  |
| --- | --- | --- | --- |
| **Töövahendi nimetus** | **Nõutav mõõtetäpsus** | **Töövahendi kontrollimise sagedus** | **Töövahendite arv** |
| 1) NH3-le sobilik individuaalne elektrooniline lekkedetektor | Lekete avastamine täpsusega 5 g/a | Vajaduse korral, kuid vähemalt 1 kord aastas | 1 tk isiku kohta |
| 2) Lekkeotsingul kasutatav lakmuspaberite komplekt |  |  | 1 komplekt isiku kohta |
| 3) Peeglite komplekt |  |  | 1 komplekt isiku kohta |
| 4) NH3-le sobilik armeeritud ühendusvoolikute ja manomeetrite komplekt – sobiliku skaalaga antud ainele |  | Vajaduse korral, kuid vähemalt 1 kord aastas | 1 komplekt objektile mineva üksuse kohta |
| 5) Kaal | Täpsus +/- 10 g kuni 150 kg mõõtepiirgonnaga | Vajaduse korral, kuid vähemalt  1 kord aastas, võrrelda kontroll- raskusega | 1 tk ettevõtte kohta |
| 6) Survekatsetusteks rõhu alandamise reduktor | Rõhk  200 bar | Vajaduse korral, kuid vähemalt  1 kord aastas | 1 komplekt ettevõtte kohta |
| 7) Vaakumpump, sobilik NH3-le (ei sisalda vask osasid, plahvatuskindlas teostuses, sädemevaba lülitiga, toitekaabel pikkusega 5m). | Võimaldab vaakumeerimist kuni 30 mikronini. |  | 1 tk isiku kohta |
| 8) Vaakummeeter | Skaala  /= 1 mbar, 1 tk | Vajaduse korral, kuid vähemalt  1 kord aastas | 1 tk isiku kohta |
| 9) Elektrilised mõõteinstrumendid |  |  | 1 komplekt isiku kohta |
| 10) Kontakttermomeeter | Täpsus +/– 0,25 K  4 tk | Vajaduse korral, kuid vähemalt  1 kord aastas, võrrelda referents-termomeetriga | 1 tk isiku kohta |
| 11) Torutööriistad: ketasnuga-torulõikur, toruotsa puhastaja, spetsiaalsed puhastusharjad |  | 1 kompl  puhastusharjad: toru D= 10 mm | 1 komplekt isiku kohta |
| 12) Külmaaine balloonid, kollaseks värvitud kaelusega |  |  | Soovitavalt 2 ballooni  Jälgida survekatsetuse kehtivust |
| 13) CO2 tulekustuti 2-5L |  | Kontroll 2 aasta tagant | 2 tk isiku kohta |
| 14) isikukaitse vahendid:  -täisekraaniga gaasimask – koos 2 tagavara filtri komplektiga  ~~-~~antistaatilised pritsmete vastased tööriidedsobilikud NH3-le  ~~-~~antistaatilised, pikendatud kaitsekindad käsivarre kaitsmega, sobilikud NH3-le  -antistaatilised külmakindlad kinnise pahkluuga jalanõud sobilikud NH3-le, torke-ja õlikindla tallaga  -päästeliin  -kõrvaklapid  -kaitseprillid  -täisekraaniga gaasimask koos filtriga K2  -lisa filter K2 pakendis 2 kompl  -kaasaskantav NH3 gaasidetektor  -esmaabi komplekt, milles silmaloputuspudel, naatriumkloriidilahus 0,9 %, sidrunhappelahus |  | Gaasidetektorit kontrollitakse 1 kord aastas | Kõike 1 isiku kohta |
| 15) Õli elimineerimis absorbent |  |  | Vähemalt 5 kg |

5.4.1 Loa taotleja töömeetodite kirjeldused - Kirjeldada, milliste meetoditega tagatakse ammoniaagi nõuetekohane käitlemine, sh ohutusmeetmed mürgistuse vältimiseks, lekete võimalikult varajane avastamine, häiresüsteemi kasutamine vms.

**6. Taotluse esitaja andmed**

6.1 ees- ja perenimi

6.2 telefonid

6.3 e-posti aadress

6.4 allkiri.

Keskkonnaministri 16.12.2016 määruse nr 70

„Fluoritud kasvuhoonegaase sisaldava toote, seadme ja süsteemi käitlemise loa taotlemise ja muutmise täpsustatud kord, käitlemisloa taotluse ja käitlemisloa täpsustatud nõuded“ muutmine

Lisa 2

(Energeetika- ja keskkonnaministri ... määruse nr ... sõnastuses)

KAVAND

**Fluoritud kasvuhoonegaase ja nende alternatiive sisaldavate paiksete tuletõrjeseadmete käitlemisega tegeleva isiku käitlemisloa taotlus**

**1. Loa taotleja üld- ja kontaktandmed**

1.1 Ärinimi

1.2 registrikood

1.3 postiaadress

1.4 asukoha aadress

1.5 kontaktisik

1.6 tegevusala EMTAK-kood ja nimetus

1.7 Tütarettevõtja – Eesti ettevõte (kui ettevõtja soovib tegevusluba kasutada ka Eesti tütarettevõtja tegevuses)

1.7.1 ärinimi

1.7.2 registrikood

1.7.3 aadress

1.8 Välisettevõtja (juhul, kui ettevõtja soovib tegevusluba kasutada ka tütarettevõtja tegevuses)

1.8.1 ärinimi

1.8.2 registrikood

1.8.3 riik

1.8.4 aadress

1.8.5 telefonid

1.8.6 veebileht

1.8.7 e-post

**2. Käitlemistoimingud, milleks käitlemisluba taotletakse**

2.1 Käitlemisluba taotletakse järgmisteks toiminguteks: paigaldamine, parandamine, hooldus või teenindus ja kasutuselt kõrvaldamine, kui need seadmed sisaldavad määruse (EL) 2024/573 I lisas ja II lisa 1. jaos nimetatud fluoritud kasvuhoonegaase või NOVEC-i ehk perfluoro(2-metüül-3-pentanooni), trifluorojodometaani (trifluorometüüljodiidi), 2-bromo-3,3,3-trifluoroprop-1-eeni (2-BTP).

2.2 lekkekontroll ja aine kokkukogumine, kui need seadmed sisaldavad fluoritud kasvuhoonegaase, mis on nimetatud määruse (EL) 2024/573 I lisas ja II lisa 1. jaos.

**3. Andmed loa taotleja käsutuses olevate töötajate ja töömahu kohta**

**3.1** Andmed loa taotleja käsutuses olevate töötajate kohta, kes omavad Eestis antud erialast kutse- või osakutsetunnistust või teises Euroopa Liidu liikmesriigis Euroopa Komisjoni määruse (EÜ) nr 304/2008 või Komisjoni rakendusmääruse (EL) 2025/627 kohaselt välja antud töötaja sertifikaati ja keda loa taotleja oma töös rakendab, ning töötajate ja loa taotleja töötundide arv aastas (*Täiskohaga töötaja töötundide arv aastas on kuni 1900).*

3.1.2 Ees- ja perenimi

3.1.3 isikukood

3.1.4 osakutsetunnistuse või sertifikaadi number

3.1.5 osakutsetunnistuse või sertifikaadi väljastanud asutus, teises Euroopa Liidu liikmesriigis väljastatud sertifikaadi puhul ka väljastaja riik

3.1.6 osakutsetunnistuse või teise Euroopa Liidu liikmesriigi sertifikaadi kehtivuse lõpptähtaeg;

3.1.7 töötundide arv aastas.

3.2 Tegevust alustava ettevõtja korral hinnang eeldatava töömahu kohta – ettevõte täpsustab eeldatavat lekkekontrollide arvu aastas.

**4. Loa taotleja käsutuses olevad töövahendid**

4.1 Töövahendi nimetus ja arv:

4.1.2 Kaal alates 200 kg;

4.1.3 elektrooniline lekkedetektor;

4.1.4 lekke otsimiseks kasutatav vahukomplekt;

4.1.5 võtmekomplekt koos momentvõtmega.

**5. Loa taotleja töömeetodite kirjeldused**

5.1 Süsteemi testimine, sh mahutite survekontroll kustutusaine mahutite utiliseerimise või taastäitmise kaudu;

5.2 kustutusainemahutite vahetamine ja aine lisamine täitejaama olemasolul;

5.3 hooldavate seadmete lekkekontrolli planeerimine ning hooldemärkmete säilitamine;

5.4 taotluse punktis 4 näidatud kaalu ning elektroonilise lekkedetektori (kui taotleja seda seadet lekkekontrolliks kasutab) ning taotleja hooldatavatesse tuletõrjeseadmetesse kuuluvate mahutite manomeetrite kontroll üks kord aastas, et tagada nende töövahendite nõuetekohane toimimine;

5.5 fluoritud kasvuhoonegaase sisaldavate seadmete ning mahutite märgistamisnõuete täitmise tagamine;

5.6 süsteemiga ühendamata fluoritud kasvuhoonegaase sisaldavate mahutite hoiustamine, et hoida ära lekked õnnetusjuhtumite tõttu, mille tulemusel toimub mahutite mehhaaniline kahjustamine, näiteks vigastatakse ventiili.

5.7 fluoritud kasvuhoonegaasi sisaldavate elektri- ja elektroonikaseadmete (probleemtoodete) üleandmine.

**6. Taotluse esitaja andmed**

6.1 ees- ja perekonnanimi

6.2 isikukood

6.3 telefonid

6.4 e-posti aadress

6.5 taotluse esitaja allkiri.

KAVAND

ENERGEETIKA- JA KESKKONNAMINISTER

MÄÄRUS

**Keskkonnaministri 16. septembri 2022. aasta määruse nr 41 „Fluoritud kasvuhoonegaase ja osoonikihti kahandavaid aineid sisaldavate toodete, seadmete, süsteemide ja mahutite käitlemistoimingute registri põhimäärus, registrisse andmete esitamise kord ja andmekoosseis“ muutmine**

Määrus kehtestatakse atmosfääriõhu kaitse seaduse § 192 lõike 2 ja § 193 lõike 6 alusel.

Keskkonnaministri 16. septembri 2022. aasta määrusesse nr 41 „Fluoritud kasvuhoonegaase või nende alternatiive sisaldava toodete, seadmete, süsteemide ja mahutite käitlemistoimingute registri põhimäärus, registrisse andmete esitamise kord ja andmekooseis“ tehakse järgmise muudatused:

**1)** paragrahvi 10 lõigetes 1 ja 2 asendatakse tekstiosa „§ 193 lõigetes 1, 3 ja 5“ tekstiosaga „§ 193 lõigetes 2, 3 ja 5“;

**2)** määruse lisa kehtestatakse uues sõnastuses (lisatud);

**3)** määrus jõustub 2026. aasta 1. jaanuaril.

Andres Sutt

Energeetika- ja keskkonnaminister Marten Kokk

Kantsler

„Fluoritud kasvuhoonegaase ja osoonikihti kahandavaid aineid sisaldavate toodete, seadmete, süsteemide ja mahutite käitlemistoimingute registri põhimäärus, registrisse andmete esitamise kord ja andmekooseis“

Lisa

(Energeetika- ja keskkonnaministri ... määruse nr ... sõnastuses)

KAVAND

**Fluoritud kasvuhoonegaase ja osoonikihti kahandavaid aineid sisaldavate toodete,**

**seadmete, süsteemide ja mahutite ning käitlemistoimingute registri andmekoosseis**

Andmekogusse kantakse andmed fluoritud kasvuhoonegaase või osoonikihti kahandavaid aineid sisaldavate paiksete külmutus- ja kliimaseadmete, soojuspumpade, elektrijaotlate ning tuletõrjeseadmete kohta, kui need sisaldavad:

1) viis või enam CO2 ekvivalenttonni Euroopa Parlamendi ja nõukogu määruse (EL) 2024/573 I lisas nimetatud fluoritud kasvuhoonegaase;

2) üks kilogramm või enam Euroopa Parlamendi ja nõukogu määruse (EL) 2024/573 II lisa 1. jaos nimetatud fluoritud kasvuhoonegaase, mida kasutatakse mujal kui vahtudes;   
3) kolm kilogrammi või enam osoonikihti kahandavaid aineid, mis on nimetatud Euroopa Parlamendi ja nõukogu määruse (EL) 2024/590 I lisas.

**1. Andmed fluoritud kasvuhoonegaase ja osoonikihti kahandavaid aineid sisaldavate**

**jahutus- ja kliimaseadmete ning soojuspumpade kohta**

1.1 Toote, seadme või süsteemi omaniku ja kontaktisiku andmed.

1.2 Toote, seadme või süsteemi paigaldamise aeg, nimetus ning asukoht.

1.3 Toote, seadme või süsteemi kasutusvaldkond.

1.4 Toote, seadme või süsteemi tüüp vastavalt riiklikus kasvuhoonegaaside inventuuris

kasutatavale metoodikale.

1.5 Tootes, seadmes või süsteemis sisalduva aine tüüp, nimetus ning kogus.

1.6 Toote, seadme või süsteemi hermeetilisuse andmed.

1.7 Lekke tuvastamise süsteemi olemasolu andmed (nõutud 500 või enam süsinikdioksiidi

ekvivalenttonni fluoritud kasvuhoonegaasi sisaldava rakenduse korral või 100 kg või enam Euroopa Parlamendi ja nõukogu määruse (EL) 2024/572 II lisa 1. jaos loetletud gaaside sisalduse puhul).

1.8 Toote, seadme või süsteemi jahutamise nimivõimsus.

1.9 Toote, seadme või süsteemi paigaldus-, teenindus- ja hooldustööd, sealhulgas lekkekontrolli

ning vajaduse korral parandustööd või kasutuselt kõrvaldamise toimingu teinud ettevõtja või

töötaja andmed.

1.10 Toodete, seadmete või süsteemide paigaldus-, teenindus- ja hooldustööde ning vajaduse korral parandustööde või kasutuselt kõrvaldamise täpsustatud andmed.

1.11 Ainekogused, mis on lisatud paigaldamise, hoolduse või teenindamise käigus või pärast lekke kõrvaldamist.

1.12 Teave, kas paigaldatud fluoritud kasvuhoonegaaside kogused on ringlusse võetud või taasväärtustatud, sealhulgas ringlussevõtmise või taasväärtustamisega tegeleva asutuse andmed.

1.13 Kokku kogutud fluoritud kasvuhoonegaaside või osoonikihti kahandavate ainete kogused.

1.14 Lekkekontrolli kuupäev (kaasa arvatud järelkontroll pärast paigaldamist ja parandustöid), toimingule kulunud tööaeg objektil ja kontrolli tulemused.

1.15 Lekke tuvastamise süsteemi kontrollimise kuupäev, toimingule kulunud tööaeg objektil ja kontrolli tulemused (nõutud 500 või enam süsinikdioksiidi ekvivalenttonni fluoritud kasvuhoonegaasi sisaldava rakenduse korral).

1.16 Toote, seadme või süsteemi ümberehitamise ja uuele ainele ülemineku andmed.

1.17 Toote, seadme või süsteemi omaniku vahetumisel või hooldaja vahetamisel uue omaniku või hooldaja andmed.

1.18 Toote, seadme või süsteemi ja nendes sisaldunud külmaaine üleandmise andmed pärast kasutuselt kõrvaldamist jäätmekäitlejale, puhastajale, taastajale või tootjale/turustajale.

**2. Andmed fluoritud kasvuhoonegaase sisaldavate tuletõrjeseadmete kohta**

2.1 Seadme või süsteemi omaniku ja kontaktisiku andmed.

2.2 Seadme või süsteemi paigaldamise aeg, nimetus ning asukoht.

2.3 Seadmes või süsteemis sisalduva aine tüüp, nimetus ning kogus.

2.4 Lekke tuvastamise süsteemi olemasolu andmed (nõutud 500 või enam süsinikdioksiidi ekvivalenttonni fluoritud kasvuhoonegaasi sisaldava rakenduse korral).

2.5 Mahutite arv ning rõhk süsteemis olevas mahutis (baarides).

2.6 Seadme või süsteemi paigaldus-, teenindus- ja hooldustöid, sealhulgas lekkekontrolli ning vajaduse korral parandustöid või kasutuselt kõrvaldamise toiminguid tegeva ettevõtja või töötaja andmed.

2.7 Seadme või süsteemi paigaldus-, teenindus- ja hooldustööde ning vajaduse korral parandustööde või kasutuselt kõrvaldamise täpsustatud andmed.

2.8 Ainekogused, mis on lisatud paigaldamise, hoolduse või teenindamise käigus või lekkimise tõttu (kustutusaine vahetamine).

2.9 Teave, kas paigaldatud fluoritud kasvuhoonegaaside kogused on ringlusse võetud või taasväärtustatud, sealhulgas ringlussevõtmise või taasväärtustamisega tegeleva asutuse andmed.

2.10 Kokku kogutud fluoritud kasvuhoonegaaside kogused.

2.11 Lekkekontrolli kuupäev (kaasa arvatud järelkontroll pärast paigaldamist ja parandustöid), toimingule kulunud tööaeg objektil ja kontrolli tulemused.

2.12 Lekke tuvastamise süsteemi kontrollimise kuupäev, toimingule kulunud tööaeg objektil ja kontrolli tulemused (nõutud 500 või enam süsinikdioksiidi ekvivalenttonni fluoritud kasvuhoonegaasi sisaldava rakenduse korral).

2.13 Seadme või süsteemi ümberehitamise ja uuele ainele ülemineku andmed.

2.14 Seadme või süsteemi omaniku vahetumisel või hooldaja vahetamisel uue omaniku või hooldaja andmed.

2.15 Seadme, süsteemi ja nendes sisaldanud tuletõrjegaasi üleandmise andmed pärast kasutuselt kõrvaldamist jäätmekäitlejale, puhastajale, taastajale või tootjale/turustajale.

**3. Andmed fluoritud kasvuhoonegaase sisaldavate elektrijaotlate kohta**

3.1 Seadme omaniku ja kontaktisiku andmed.

3.2 Seadme paigaldamise aeg, nimetus ning asukoht.

3.3 Seadme tüüp vastavalt riiklikus kasvuhoonegaaside inventuuris kasutatavale metoodikale. 3.4 Seadmes või süsteemis sisalduva aine tüüp, nimetus ning kogus.

3.5 Lekke tuvastamise süsteemi olemasolu andmed.

3.6 Seadme lekkemäära andmed tootja tehnilise spetsifikatsiooni kohaselt.

3.7 Rõhu või tiheduse jälgimiseks oleva seadme olemasolu andmed.

3.8 Seadme või süsteemi paigaldus-, teenindus- ja hooldustöid, sealhulgas lekkekontrolli ning vajaduse korral parandustöid või kasutuselt kõrvaldamise toiminguid tegeva ettevõtja või töötaja andmed.

3.9 Seadme paigaldus, teenindus- ja hooldustööde ning vajaduse korral parandustööde või kasutuselt kõrvaldamise täpsustatud andmed.

3.10 Ainekogused, mis on lisatud paigaldamise, hoolduse või teenindamise käigus või lekkimise tõttu.

3.11 Teave, kas paigaldatud aine kogused on ringlusse võetud või taasväärtustatud, sealhulgas ringlussevõtmise või taasväärtustamisega tegeleva asutuse andmed.

3.12 Kokku kogutud aine kogused.

3.13 Lekkekontrolli kuupäev (kaasa arvatud järelkontroll pärast paigaldamist ja parandustöid), toimingule kulunud tööaeg objektil ja kontrolli tulemused.

3.14 Lekke tuvastamise süsteemi kontrollimise kuupäev, toimingule kulunud tööaeg objektil ja kontrolli tulemused (nõutud 500 või enam süsinikdioksiidi ekvivalenttonni fluoritud kasvuhoonegaasi sisaldava rakenduse korral).

3.15 Seadme ümberehitamise andmed.

3.16 Seadme või süsteemi omaniku vahetumisel või hooldaja vahetamisel uue omaniku või hooldaja andmed.

3.17 Seadme ja selles sisaldunud aine üleandmise andmed pärast kasutuselt kõrvaldamist jäätmekäitlejale, puhastajale, taastajale või tootjale/turustajale.

**4. Andmed fluoritud kasvuhoonegaase lahustina sisaldavate seadmete kohta**

4.1 Seadme omaniku ja kontaktisiku andmed.

4.2 Seadme paigaldamise aeg, nimetus ning asukoht.

4.3 Seadmes sisalduva aine tüüp, nimetus ning kogus.

4.4 Seadme või süsteemi paigaldus-, teenindus- ja hooldustöid ning vajaduse korral parandustöid või kasutuselt kõrvaldamise toiminguid tegeva ettevõtja või töötaja andmed.

4.5 Ainekogused, mis on lisatud paigaldamise, hoolduse või teenindamise käigus või lekkimise tõttu.

4.6 Teave, kas paigaldatud või lisatud fluoritud kasvuhoonegaaside kogused on ringlusse võetud või taasväärtustatud, sealhulgas ringlussevõtmise või taasväärtustamisega tegeleva asutuse andmed.

4.7 Seadmest eemaldatud aine kogused.

4.8 Seadme või süsteemi omaniku vahetumisel või hooldaja vahetamisel uue omaniku või hooldaja andmed.

4.9 Seadme ja selles sisaldunud aine üleandmise andmed pärast kasutuselt kõrvaldamist jäätmekäitlejale, puhastajale, taastajale või tootjale/turustajale.

1. Taasväärtustamine - kokkukogutud fluoritud kasvuhoonegaasi ümbertöötamine, et selle tööomadused oleksid samaväärsed puhta ainega, võttes arvesse selle ettenähtud kasutusotstarvet. [↑](#footnote-ref-1)
2. Andmed tuleb esitada eelneva kalendriaasta 31. detsembri seisuga. [↑](#footnote-ref-2)
3. Iga fluoritud kasvuhoonegaasi ja selle segu tüübi andmed märkida tabeli veergudesse eraldi, täites iga gaasi või gaasisegu kohta eraldi rea. Fluoritud kasvuhoonegaaside nimekiri on Euroopa Parlamendi ja nõukogu määruse (EL) nr 2024/573 I ja II lisas. [↑](#footnote-ref-3)
4. Kokkukogutud fluoritud kasvuhoonegaasi korduskasutamine pärast põhipuhastust. [↑](#footnote-ref-4)
5. Taasväärtustamine - kokkukogutud fluoritud kasvuhoonegaasi ümbertöötamine, et selle tööomadused oleksid samaväärsed puhta ainega, võttes arvesse selle ettenähtud kasutusotstarvet. [↑](#footnote-ref-5)
6. Andmed tuleb esitada eelneva kalendriaasta 31. detsembri seisuga. [↑](#footnote-ref-6)
7. Iga fluoritud kasvuhoonegaasi ja selle segu tüübi andmed märkida tabeli veergudesse eraldi, täites iga gaasi või gaasisegu kohta eraldi rea. Fluoritud kasvuhoonegaaside nimekiri on Euroopa Parlamendi ja nõukogu määruse (EL) 2024/573 I ja II lisas. [↑](#footnote-ref-7)
8. Kokkukogutud fluoritud kasvuhoonegaasi korduskasutamine pärast põhipuhastust. [↑](#footnote-ref-8)
9. Taasväärtustamine - kokkukogutud fluoritud kasvuhoonegaasi ümbertöötamine, et selle tööomadused oleksid samaväärsed puhta ainega, võttes arvesse selle ettenähtud kasutusotstarvet. [↑](#footnote-ref-9)
10. *Andmed tuleb esitada eelneva kalendriaasta 31. detsembri seisuga* [↑](#footnote-ref-10)